CELEX: 62019TN0183
Language: et
Date: 2019-03-29 00:00:00
Title: kohtuasi T-183/19: 29. märtsil 2019 esitatud hagi — Jalkh versus parlament

27.5.2019   
            
            
               ET
            
            
               Euroopa Liidu Teataja
            
            
               C 182/36
            
         
      29. märtsil 2019 esitatud hagi — Jalkh versus parlament
      (kohtuasi T-183/19)
      (2019/C 182/40)
      Kohtumenetluse keel: prantsuse
      
         Pooled
      
      
         Hageja: Jean-François Jalkh (Gretz-Armainvilliers, Prantsusmaa) (esindaja: advokaat F. Wagner)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi 31. jaanuari 2019. aasta otsus kodukorra muutmise koha;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjendamiseks esitab hageja viis väidet.
      
                  1.
               
               
                  Esimene väide, et rikutud on Euroopa Liidu põhiõiguste hartat, kuna vaidlusalune muudatus põhjustab diskrimineerimise keele alusel, mis ei austa keelelist mitmekesisust ning viib selleni, et Euroopa Parlamendi Prantsuse parlamendisaadik ei kasuta oma emakeelt.
               
            
                  2.
               
               
                  Teine väide, et rikutud on inimõiguste ja põhivabaduste kaitse konventsiooni artiklit 14, kuna parlamendi uus kodukord toob kaasa prantsuse keelt kõneleva hageja diskrimineerimise.
               
            
                  3.
               
               
                  Kolmas väide, et rikutud on Euroopa Liidu lepingut. Selle kohta väidab hageja, et põhjustades prantsuse keele suhtes diskrimineerimise, kahjustab parlamendi uus kodukord selles institutsioonis kultuurilist ja keelelist mitmekesisust.
               
            
                  4.
               
               
                  Neljas väide, et rikutud on Euroopa Liidu toimimise lepingu artiklit 18, mis tagab mitmekeelsuse ja seega prantsuse keele kasutamise.
               
            
                  5.
               
               
                  Viies väide, et rikutud on nõukogu 15. aprilli 1958. aasta määrust nr 1, millega määratakse kindlaks Euroopa Majandusühenduses kasutatavad keeled (EÜT 1958, 17, lk 385; ELT eriväljaanne 01/01, lk 3).